CELEX: 52015PC0463
Language: fi
Date: 2015-09-16
Title: Ehdotus NEUVOSTON ASETUS yhdenteentoista Euroopan kehitysrahastoon sovellettavasta varainhoitoasetuksesta 2 päivänä maaliskuuta 2015 annetun asetuksen (EU) 2015/323 muuttamisesta

EUROOPAN KOMISSIO
            Bryssel 16.9.2015
            COM(2015) 463 final
            2015/0213(NLE)
            Ehdotus
            NEUVOSTON ASETUS
            yhdenteentoista Euroopan kehitysrahastoon sovellettavasta varainhoitoasetuksesta 2 päivänä maaliskuuta 2015 annetun asetuksen (EU) 2015/323 muuttamisesta
            
               
         
         
            
               PERUSTELUT
            
            
               1.
                     EHDOTUKSEN TAUSTA
            
            
               Yhdennentoista Euroopan kehitysrahaston, jäljempänä ’EKR’, perustamista koskeva sisäinen sopimus tuli voimaan 1. maaliskuuta 2015, kun kaikki jäsenvaltiot olivat ratifioineet sen.
            
            
               Vaikka yhdestoista EKR ei sisälly EU:n talousarvioon ja sen määrärahoista on sovittu sisäisessä sopimuksessa, varojen täytäntöönpanossa noudatetaan yhdenteentoista EKR:oon sovellettavaa varainhoitoasetusta, joka vastaa mahdollisimman pitkälti unionin yleiseen talousarvioon sovellettavaa varainhoitoasetusta ja sen soveltamisääntöjä.
            
            
               Yhdenteentoista EKR:oon sovellettava varainhoitoasetus hyväksyttiin 2. maaliskuuta 2015, ja se tuli voimaan 6. maaliskuuta 2015. 
            
            
               Varainhoitoasetuksessa vahvistettuihin järjestelyihin ehdotetaan nyt selvennystä. Sen perustana ovat kokemukset, joita on hiljattain saatu EKR:n rahoitusosuuksia varten avatuista tileistä.
            
            
               Jäljempänä esitetään perustelut komission muutosehdotukselle.
            
            
               2.
                     EHDOTUKSEN SISÄLTÖ
            
            
               Varmistetaan, että tileiltä, jotka on avattu Euroopan komission nimissä EKR:n rahoitusosuuksien tallettamista varten (neuvoston asetuksen (EU) 2015/323 22 artiklan 3 kohta), ei peritä maksuja eikä negatiivista korkoa:
            
            
               Neuvoston asetuksen (EU) 2015/323 22 artiklan 3 kohdan mukaisesti kunkin jäsenvaltion on suoritettava EKR:lle tarkoitettu rahoitusosuutensa erityistilille, jonka nimi on ”Euroopan komissio – Euroopan kehitysrahasto” ja joka on avattu asianomaisen jäsenvaltion keskuspankissa tai jäsenvaltion nimeämässä rahoituslaitoksessa. 
            
            
               On tarpeen selkeyttää, että näiltä jäsenvaltioiden komission nimissä avaamilta erityistileiltä, joille EKR:n rahoitusosuudet on talletettava siihen saakka kun niitä tarvitaan maksujen suorittamiseen, ei saa periä maksuja eikä tilille saa laskea korkoa (positiivista tai negatiivista). Tällä säännöksellä pyritään suojaamaan EKR:n talousarviota tappioilta. Kaikki tällaisilta tileiltä perittävät maksut vähentäisivät EKR:n talousarviossa käytettävissä olevia varoja. Myös negatiivista korkoa olisi vältettävä, koska sillä on samat kielteiset vaikutukset kuin maksuilla. Sen vuoksi esitetään, että jäsenvaltioiden olisi korvattava EKR:n talousarvioon kaikki maksut tai negatiivinen korko, joita peritään neuvoston asetuksen (EU) 2015/323 22 artiklan 3 kohdan mukaisesti EKR:n varojen tallettamista varten komission nimissä avatulta tililtä. 
            
            
               Tällä muutoksella varmistetaan lisäksi, että Euroopan keskuspankin, jäljempänä ’EKP’, 5. kesäkuuta 2014 antama päätös 2014/337/EU (EKP/2014/23)
                  1
                negatiivisesta korosta, joka merkitsee talletuksen haltijan maksuvelvollisuutta suhteessa kansalliseen keskuspankkiin sekä kyseisen kansallisen keskuspankin oikeutta veloittaa valtion talletustiliä vastaavasti, tai muiden EU:n keskuspankkien, joissa EKR:n varoja on säilytettävä neuvoston asetuksen (EU) 2015/323 22 artiklan mukaisesti, antamat vastaavat päätökset eivät vaikuta haitallisesti EKR:n talousarvioon. Tässä yhteydessä olisi otettava huomioon, että komissio ei ole toistaiseksi pyytänyt jäsenvaltioita maksamaan mahdollisia EKP:n positiivisia talletuskorkoja EKR:n tileille.
            
            
               2015/0213 (NLE)
            
            
               Ehdotus
            
            
               NEUVOSTON ASETUS
            
            
               yhdenteentoista Euroopan kehitysrahastoon sovellettavasta varainhoitoasetuksesta 2 päivänä maaliskuuta 2015 annetun asetuksen (EU) 2015/323 muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionista tehdyn sopimuksen ja Euroopan unionin toiminnasta tehdyn sopimuksen, 
            
            
               ottaa huomioon neuvostossa kokoontuneiden Euroopan unionin jäsenvaltioiden hallitusten edustajien sisäisen sopimuksen vuosia 2014–2020 koskevasta monivuotiseen rahoituskehykseen perustuvasta Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille
                  2
               , jäljempänä ’sisäinen sopimus’, ja erityisesti sen 10 artiklan 2 kohdan,
            
         
         
            
               ottaa huomioon Euroopan komission ehdotuksen,
            
            
               ottaa huomioon Euroopan tilintarkastustuomioistuimen lausunnon
                  3
               ,
            
            
               ottaa huomioon Euroopan investointipankin lausunnon sitä koskevista säännöksistä
                  4
               ,
            
            
               sekä katsoo seuraavaa:
            
            
               (1)Euroopan keskuspankki antoi 5 päivänä kesäkuuta 2014 päätöksen
                  5
                negatiivisesta korosta, joka merkitsee talletuksen haltijan maksuvelvollisuutta suhteessa kansalliseen keskuspankkiin sekä kyseisen kansallisen keskuspankin oikeutta veloittaa valtion talletustiliä vastaavasti. Myös muut EU:n keskuspankit, joissa Euroopan kehitysrahaston, jäljempänä ’EKR’, varoja on säilytettävä yhdenteentoista EKR:oon sovellettavan varainhoitoasetuksen 22 artiklan mukaisesti, ovat antaneet vastaavia päätöksiä.
            
            
               (2)Yhdenteentoista Euroopan kehitysrahastoon sovellettavasta varainhoitoasetuksesta 2 päivänä maaliskuuta 2015 annetun neuvoston asetuksen (EU) 2015/323
                  6
                22 artiklan 3 kohdan mukaisesti kunkin jäsenvaltion on suoritettava EKR:lle tarkoitettu rahoitusosuutensa erityistilille, jonka nimi on ”Euroopan komissio – Euroopan kehitysrahasto” ja joka on avattu asianomaisen jäsenvaltion keskuspankissa tai jäsenvaltion nimeämässä rahoituslaitoksessa. 
            
            
               (3)On tarpeen selkeyttää, että näiltä jäsenvaltioiden komission nimissä avaamilta erityistileiltä, joille EKR:n rahoitusosuudet on talletettava siihen saakka kun niitä tarvitaan maksujen suorittamiseen, ei saisi periä maksuja eikä korkoa. Tällä säännöksellä pyritään suojaamaan EKR:n talousarviota tappioilta. Maksujen periminen tällaisilta tileiltä merkitsisi EKR:n talousarviossa käytettävissä olevien varojen vähenemistä. Myös negatiivista korkoa olisi vältettävä, koska sillä on samat kielteiset vaikutukset kuin maksuilla. Sen vuoksi jäsenvaltioiden olisi korvattava EKR:n talousarvioon kaikki maksut tai negatiivinen korko, joita peritään neuvoston asetuksen (EU) 2015/323 22 artiklan 3 kohdan mukaisesti EKR:n varoja varten komission nimissä avatulta tililtä.
            
            
               (4)Sen vuoksi asetusta (EU) 2015/323 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Korvataan asetuksen (EU) 2015/323 22 artikla seuraavasti:
            
            
               ”22 artikla
            
            
               Erien maksaminen
            
            
               1. Rahoitusosuuksien maksupyynnöissä käytetään ensin aiemmille EKR:ille määrätyt määrät aikajärjestyksessä.
            
            
               2. Jäsenvaltioiden rahoitusosuudet esitetään ja maksetaan euromääräisinä.
            
            
               3. Kunkin jäsenvaltion on suoritettava 21 artiklan 7 kohdan a alakohdassa tarkoitettu rahoitusosuutensa erityistilille, jonka nimi on ”Euroopan komissio – Euroopan kehitysrahasto” ja joka on avattu asianomaisen jäsenvaltion keskuspankissa tai jäsenvaltion nimeämässä rahoituslaitoksessa. Tällaisten rahoitusosuuksien mukainen määrä pidetään näillä erityistileillä siihen asti, kun maksut tulevat suoritettaviksi. Komissio pyrkii mahdollisuuksien mukaan kohdentamaan erityistileiltä tehtävät nostot siten, että varojen jakautuminen näiden tilien kesken säilyy sisäisen sopimuksen 1 artiklan 2 kohdan a alakohdassa tarkoitetun jakoperusteen mukaisena.
            
            
               Kunkin jäsenvaltion on suoritettava tämän asetuksen 21 artiklan 7 kohdan b alakohdassa tarkoitettu rahoitusosuutensa 53 artiklan 1 kohdan mukaisesti.
            
            
               4. Edellä 3 kohdassa tarkoitetulta tililtä ei saa periä maksuja eikä korkoa. 
            
            
               5. Kunkin jäsenvaltion on korvattava komissiolle tililtä mahdollisesti perityt maksut tai negatiivinen korko niiden perimistä seuraavan toisen kuukauden ensimmäisenä työpäivänä.”
            
            
               2 artikla
            
         
         
            
               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  2014/337/EU: Euroopan keskuspankin päätös, annettu 5 päivänä kesäkuuta 2014, talletuksista, saldoista ja varantovelvoitteen ylittävistä talletuksista maksettavista koroista (EKP/2014/23), EUVL L 168, 7.6.2014, s. 115.
               
               
                  
                     (2)
                  EUVL L 210, 6.8.2013, s. 1.
               
               
                  
                     (3)
                  EUVL C […], […], s. […].
               
               
                  
                     (4)
                  EUVL C […], […], s. […].
               
               
                  
                     (5)
                  2014/337/EU: Euroopan keskuspankin päätös, annettu 5 päivänä kesäkuuta 2014, talletuksista, saldoista ja varantovelvoitteen ylittävistä talletuksista maksettavista koroista (EKP/2014/23), EUVL L 168, 7.6.2014, s. 115.
               
               
                  
                     (6)
                  EUVL L 58, 3.3.2015, s. 17.